Document ID: 32001R2020

Komisijos reglamentas (EB) Nr. 2020/2001
2001 m. spalio 15 d.
dėl šalių ir užsienio prekybos teritorijų Bendrijos statistinių duomenų nomenklatūros ir prekybos tarp valstybių narių statistinių duomenų
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gegužės 22 d. Tarybos reglamentą (EB) Nr. 1172/95 dėl statistinių duomenų apie Bendrijos ir jos valstybių narių prekybą su valstybėmis, kurios nėra narės [1] su paskutiniais pakeitimais, padarytais Reglamentu (EB) Nr. 1917/2000 [2], ypač į jo 9 straipsnį,
kadangi:
(1) pagal Reglamento (EB) Nr. 1172/95 9 straipsnį įdiegti šalių ir teritorijų nomenklatūrą yra Komisijos pareiga,
(2) Tokios nomenklatūros redakcija, kuri įsigaliojo nuo 2001 m. sausio 1 d., buvo išdėstyta Komisijos reglamento (EB) Nr. 2032/2000 [3] priede.
(3) Abėcėlinis šalių ir teritorijų kodavimas remiasi galiojančiu ISO alfa 2 standartu, kadangi jis atitinka Bendrijos teisės aktų reikalavimus; be to, valstybėms narėms reikėtų nustatyti pereinamąjį laikotarpį, per kurį jos galėtų pritaikyti prie padarytų dalinių pakeitimų; siekiant paprastumo šis pereinamasis laikotarpis privalo baigtis įsigaliojus nuostatomis, kuriomis patikslinamos bendrojo administracinio dokumento taisyklės.
(4) Šiame reglamente numatytos priemones atitinka Prekybos su valstybėmis, kurios nėra narės, statistikos komiteto nuomonę,
PRIĖMĖ ŠĮ REGLAMENTĄ:
1 straipsnis
Šalių ir užsienio prekybos teritorijų Bendrijos statistinių duomenų ir prekybos tarp valstybių narių statistinių duomenų nomenklatūros redakcija, kuri įsigalioja nuo 2002 m. sausio 1 d., išdėstoma šio dokumento priede.
2 straipsnis
Šis reglamentas įsigalioja 2002 m. sausio 1 d.
Kol įsigalios Komisijos reglamento (EEB) Nr. 2454/93 [4] 37 ir 38 priedus patikslinančios nuostatos, valstybės narės gali naudoti šio reglamento priede nurodytus triženklius kodus.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. spalio 15 d.

Labels: 18
3
19
5